**Vejledning i byggeprocessen.**

1. Du ansøger om byggetilladelse ved at printe ansøgningen ud og udfylde den.

Er du ikke i besiddelse af printmuligheder kan du henvende dig til bestyrelsens byggeudvalg

og få en ansøgningsblanket.

Aftal tid på tlf. 23 60 61 84

Den udfyldte blanket scannes og sendes digitalt til Byggeudvalget; PT. Hf.kana@paradis.dk

Har du ikke denne mulighed kan du aflevere den personligt til byggeudvalget ved at lægge den i bestyrelsens postkasse på Holger Larsens Plads.

Når sagen er behandlet, får du tilsendt en byggetilladelse digitalt og kan påbegynde byggeprocessen.

Vær opmærksom på, at vi ikke bruger foreningens penge til at sende almindelig post.

1. Din bebyggelse er ikke godkendt før du har modtaget en endelig ”Byggeattest”!

I den tilsendte byggetilladelse er det angivet hvornår du skal henvende dig til byggeudvalget og aftale tid til tilsyn af den opførte bygning.

Efter endeligt tilsyn modtager du en Byggeattest der er din juridiske lovliggørelse af bebyggelsen.

Vær opmærksom på, at El og VVS installationer skal være udført af autoriserede håndværkere. Det gælder også samletank til spildevand. Ved nedgravning af samletank skal ansøgning til Hillerød kommune fra den anvendte kloakmester og efterfølgende godkendelse af Kanas bestyrelsesformand være foretaget, før projektet igangsættes. På hjemmesiden forefindes ansøgningsblanket som kan anvendes af den benyttede håndværker.